
Anexa nr. 23
la Documentația standard nr.69

LISTA CU CANTITĂȚILE DE LUCRĂRI (F.1B)


Obiectul: Reparația capitală a blocurilor sanitare

Autoritatea contractantă: Ministerul Justiției, mun. Chișinău, str. 31 August 1989, nr. 82

Tipul procedurii de achiziție: Licitație deschisă

Caietul de sarcini face parte integrantă din documentația pentru elaborarea și prezentarea ofertei și constituie în principal ansamblul cerințelor pe baza cărora se elaborează de către ofertant propunerea tehnică.
Evaluarea ofertelor se va realiza pentru toate operațiunile și cantitățile prevăzute în Anexa nr.23 din Documentația standard (pentru realizarea achizițiilor publice de lucrări), aprobată prin Ordinul Ministrului finanțelor nr.69/2021.
Ofertantul va depune oferta, în mod obligatoriu pentru toate operațiunile și cantitățile prevăzute în Lista cantităților de lucrări (Formularul nr.1B), în caz contrar oferta va fi declarată neconformă.
Caietul de sarcini stabilește condițiile tehnice și de calitate pentru execuția lucrărilor preconizate, descrierea și tipul lucrărilor ce se vor executa sunt prevăzute în Lista cantităților de lucrări (Formularul nr.1B), care face parte integrantă din prezentul caiet de sarcini.
Ofertanții pot depune oferta numai pentru întreaga cantitate de lucrări solicitate prin Lista cantităților de lucrări (Formularul nr.1B- modificat) la prezentul caiet de sarcini.
Pentru întocmirea unei propuneri tehnice care să corespundă tuturor cerințelor impuse prin caietul de sarcini, autoritatea contractantă solicită obligatoriu vizitarea amplasamentului obiectivului din mun. Chișinău, str. 31 August 1989, nr. 82.

Descrierea lucrărilor:
Lucrările de reparație capitală a blocurilor sanitare se vor executa în clădirea administrativă funcțională, din mun. Chișinău, str. 31 August 1989, nr. 82. 
Lucrările se vor executa etapizat, astfel încât pe durata execuției să fie menținute grupuri sanitare funcționale pentru utilizatorii clădirii. Lucrările de reparații se vor executa după următoarele etape: 
Etapa I ( etajele 2 și 3 ). Se vor executa lucrările aferente grupurilor sanitare de la etajul 2 și 3. Pe durata acestei etape - grupurile sanitare de la demisol, parter și etajul 1 vor fi funcționale; 
Etapa II ( etajul 1 ). După finalizarea și punerea în funcțiune a grupurilor sanitare de la etajul 2 și 3, se vor executa lucrările aferente grupurilor sanitare de la etajul 1. În paralel se vor efectua reglaje, retururi și recepții parțiale pentru etapa anterioară. Pe durata acestei etape - grupurile sanitare de la etajul 2 și 3 vor fi funcționale; respectiv și grupurile sanitare de la demisol și parter vor rămâne funcționale; 
Etapa III ( demisol + parter ). În ultima etapă se vor executa lucrările aferente grupurilor sanitare de la demisol și parter, pe durata acestei etape - grupurile sanitare de la etajele 1, 2 și 3 vor rămâne funcționale. 
Instalațiile termice, electrice, sanitare, de alimentare cu apă și canalizare vor fi deconectate etapizat și local, strict la nivelul grupurilor sanitare aflate în execuție. Întreruperile utilităților se vor realiza punctual și coordonat cu beneficiarul, fără afectarea funcționării instalațiilor aferente celorlalte niveluri și spații funcționale ale clădirii. După finalizarea lucrărilor la fiecare etapă, instalațiile termice, electrice și sanitare vor fi reconectate, verificate și puse în funcțiune înaintea începerii lucrărilor la etapa următoare.     
Organizarea de șantier se va realiza repetitiv la nivelul fiecărui etaj inclus în execuție, prin delimitarea temporară a fronturilor de lucru, montarea protecțiilor antipraf, organizarea circulațiilor și amplasarea temporară a zonelor de depozitare aferente lucrărilor. 
Vor fi stabilite și marcate clar: - traseele de acces ale personalului; - traseele pentru transportul materialelor; - traseele pentru evacuarea deșeurilor rezultate din demolări, demontări și lucrări de construcție.



BORDEROUL SETURILOR DE BAZĂ AL DESENELOR DE LUCRU CARE VOR FI LA DISPOZIȚIA ANTREPRENORULUI GENERAL:

	Componenta proiectului de execuție
	Compartimente

	 Principalele compartimente a documentației de execuție

	Proiect de execuție, obiect nr. 17/25 SA

	Soluții arhitecturale

	Proiect de execuție, obiect nr. 17/25 RAC
	Rețele de apă și canalizare

	Proiect de execuție, obiect nr. 17/25 IVC
	Încălzire, ventilare, condiționare

	Proiect de execuție, obiect nr. 17/25 EEF/IEF
	Energie electrică forțată/energie electrică interioară



1. Perioada de execuție:
Perioada de executare a lucrărilor de reparații la obiect este de 3 luni de la primirea ordinului de începere a lucrărilor, prin semnarea Actului de predare-primire a Amplasamentului.
Oferta tehnică va conține și Graficul de execuție a întregii lucrări, grupat pe categorii.
Menționăm, că devizele de lucrări trebuie să fie elaborate conform actului normativ CPL.01.01-2012 „Instrucțiuni privind întocmirea devizelor pentru lucrările de construcții-montaj prin metoda de resurse”. cu prezentarea formularelor nr. 7; nr. 3, nr. 5, fără a efectua modificări de consum și excluderea materialelor aferente necesare procesului tehnologic, din indicatoarele de norme de deviz. Orice modificare de consum a materialelor de construcție și excluderile acestora, modificarea simbolului de norme de deviz, va fi considerată ca încălcare a cerințelor de calcul, astfel ofertele de acest gen vor fi respinse de grupul de lucru ca necorespunzătoare cerințelor de calificare aplicate la procedura de achiziție în cauză.  În cazul prezentării prețurilor la utilaje extrem de mici de anexat la ofertă caracteristicile tehnice a utilajului propus şi documente confirmative ce atestă prețul acestora. Parametrii solicitați conform cărora este necesar să corespundă obiectul achiziției, în caz de modificare a mărcii sau tipului de utilaj, urmează ca cel propus să corespundă caracteristicilor tehnice celui inclus în proiect, abateri de la parametrii tehnici ale utilajului nu sunt admisibile, nespecificarea utilajului propus în deviz se va considera ca abatere.
	
	Executantul v-a dispune de responsabili tehnici atestați în conformitate cu Codul Urbanistic și Construcțiilor 434/2023, art. 187, cu prezentarea obligatorie a Certificatelor de atestare tehnico-profesională eliberate de către MIDR al Republicii Moldova pentru următoarele domenii:
	construcții civile;
	instalații și rețele de alimentare cu apă și de canalizare interioare;
	instalații și rețele electrice interioare;
	instalații și rețele termice;
          instalații de ventilație, coșuri de fum și climatizare;
         instalații tehnologice.
În timpul executării lucrărilor, Executantul este obligat să se conformeze indicațiilor date de reprezentantul beneficiarului, precum și normelor de conduită internă.
2. Obligațiile executantului:
Executantul va avea următoarele obligații specifice:
· să asigure forța de muncă, materialele și echipamentele specifice realizării operațiunilor de construcție a obiectelor supuse procesului de achiziție;
· să întocmească un tabel cu personalul de execuție și tehnica aplicată la executarea lucrărilor, care va cuprinde toate datele de identificare;
· la finalizarea intervenției de către responsabili tehnici (COD nr. 434/2023), pentru toate domeniile de activitate, va întocmi procese verbale a lucrărilor ce devin ascunse și la faze determinate, conform legislației în vigoare;
· executantul are obligația de a notifica dirigintele de șantier (COD nr. 434/2023), cât și autoritatea contractantă despre apariția oricăror lucrări de reparații ce nu au putut fi prevăzute în caietul de sarcini, dar care sunt strict necesare pentru îndeplinirea contractului în cauză, și vor face obiectul unei note de constatare, însușite de autoritatea contractantă;
· executantul are obligația să respecte obligațiile referitoare la condițiile de muncă, sănătate şi securitate în muncă, care sunt la nivel național, precum și respectarea lor pe parcursul îndeplinirii prevederilor contractuale.
Prevederile din acest caiet de sarcini constituie elemente ale contractului care se va încheia între Autoritatea contractantă și operatorul economic a cărui ofertă va fi declarată câștigătoare.
3. Materiale, compatibilități, reglementări tehnice și standarde utilizate
La execuția lucrărilor în construcții se aplică documentele normative, reglementările tehnice și standardele în vigoare în Republica Moldova. Pot fi utilizate și documentele normative naționale cât și UE. Materialele la reparația grupurilor sanitare din sediul sus-menționat vor fi coordonate cu Beneficiarul și dirigintele de șantier.
4. Mostre
Executantul lucrărilor va achiziționa toate materialele de construcții și bunuri, conform necesitaților în coordonare prealabilă cu beneficiarul.
Furnizarea, păstrarea, protecția materialelor și a lucrărilor. Securitatea construcțiilor și a terenurilor aferente
Transportarea, manipularea și depozitarea produselor și materialelor utilizate; protecția lucrărilor în funcție de condițiile atmosferice; protecția construcțiilor și teritoriilor aferente sunt în sarcina Ofertantului desemnat învingător. 
5. Încercări, instrucțiuni, garanții ale furnizorilor, desene și scheme de execuție
Este necesar de a efectua încercări ale utilajului instalat cu întocmirea actelor corespunzătoare, de a prezenta investitorului schemele și documentele de execuție, de a completa cărțile tehnice a construcțiilor Cap. B „documentația privind executarea lucrărilor”, cheltuielile pentru perfectarea documentației necesare sunt puse în sarcina Antreprenorului.
6.  Remedierea viciilor ascunse și a defectelor
Antreprenorul își asumă obligațiunile să înlăture, din cont propriu, toate defectele apărute din cauza sa,  depistate  pe parcursul termenului de garanție, care sunt indicate în actul semnat de ambele pârți.
7.  Parametrii de calcul ai elementelor constructive
Sarcinile luate în calcul: seismicitatea, acțiunile, alți parametri sunt redate în documentația de proiect.
8. Echipamentele, instalațiile, utilajele, sculele, instrumentele, dispozitivele și alte obiecte necesare pentru executarea lucrărilor.
9. Recepția lucrărilor:
	Executantul este dator să notifice investitorul privind data terminării tuturor lucrărilor prevăzute în contract, printr-un document scris, confirmat de reprezentantul investitorului pe șantier.
Recepția, în faza de terminare a lucrărilor executate, se va realiza cu respectarea strictă a prevederilor Codului nr.434/2023 Urbanismului și Construcțiilor de comun acord cu Beneficiarul și Executantul, prin desemnarea comisiei de recepție.
	La terminarea examinării, comisia își va consemna obiecțiile și concluziile în procesul-verbal de recepție la terminarea lucrărilor și îl va înainta investitorului în termen de 3 zile lucrătoare împreună cu recomandarea de admitere cu sau fără obiecții a recepției, amânarea sau respingerea ei.
Nu se vor accepta recepții parțiale.
Garanția pentru lucrările executate este de minimum 60 luni.

	                                                                                    




